Il-General Workers’ Union qalet li tinsab imħassba dwar kif qed jiżviluppaw l-affarijiet fit-teħid tat-tender tat-trasport pubbliku. Fi stqarrija l-GWU qalet li -akbar tħassib tagħha hu li l-ħaddiema tat-trasport pubbliku jistgħu b’xi mod jintlaqtu ħażin minn din is-sitwazzjoni. Il-GWU qalet din is-sitwazzjoni qed iġġib inċertezza u demotivazzjoni fost il-ħaddiema tat-trasport pubbliku u qed toħloq pressjoni bla bżonn fuq ix-xogħol ta’ dawn l-istess ħaddiema Il-GWU appellat lill-awtoritajiet biex tinstab soluzzjoni għal din is-sitwazzjoni. Il-GWU tħoss li kif qed jiżviluppaw l-affarijiet fit-teħid tal-kuntratt tat-trasport pubbliku qed jaffettwa wkoll negattivament lill-poplu u mhuwiex ġust mal-poplu li jiffaċċja sitwazzjoni bħal din.